Luis Olivé/Sol d’invern
Artorn a la Tàula

Sol d’invern 
Dick, bel can luv dal peil giaun bigerà,      
cor via lontan për la campagna speuja,            
spariss dré dle caussagne e ant ël sëmnà                      
së slanssa a boconé l’ariss porcheuja:                   

Caì!… caì!…, le lesne a schersso pa,      
sta geneuria d’invern, col l’è na pleuja!                    
La campagna as dëstend coma na feuja              
e ‘l sol aj pieuv na lus còtia, andorà:                       

Cel d’un biadèt leger, nuvole bianche;               
erbo ch’a stendo i branch maire e patì                 
a ciamé la stagion bela di nì…                            

E tra coi branch: tnisend le man an s’j’anche,    
coma na cassinera ant so polé,                                       
la Vila –Vilastlon – ‘s china a vardé.   

Leteratura piemontèisa
Poesìa
Luis Olivé